ამბროლაურის მუნიციპალიტეტის მეორე მოწვევის საკრებულოს ბიუროს სხდომის

ოქმი №41

*ქ. ამბროლაური, ბრატისლავა–რაჭის ქ. N11 22 დეკემბერი 2022 წელი (11:00 სთ)*

ამბროლაურის მუნიციპალიტეტის საკრებულოს 2019 წლის 14 ნოემბრის N01 დადგენილებით დამტკიცებული „ამბროლაურის მუნიციპალიტეტის საკრებულოს რეგლამენტის“ მე-20 მუხლის პირველი პუნქტის და საკრებულოს თავმჯდომარის 2022 წლის 22 სექტემბრის N=0ბ77.77222652 ბრაძანების შესაბამისად 2022 წლის 22 დეკემბერს შედგა ამბროლაურის მუნიციპალიტეტის მეორე მოწვევის საკრებულოს ბიუროს მორიგი სხდომა.

**სხდომას ესწრებოდნენ:**

ბიუროს სხდომის თავმჯდომარე - ასლან საგანელიძე - ამბროლაურის მუნიციპალიტეტის საკრებულოს თავმჯდომარე, დავით ხუციშვილი - ამბროლაურის მუნიციპალიტეტის მეორე მოწვევის საკრებულოს თავმჯდომარის პირველი მოადგილე; ზაალ მეტრეველი - ამბროლაურის მუნიციპალიტეტის მეორე მოწვევის საკრებულოს თავმჯდომარის მოადგილე; დავით გოგსაძე - ამბროლაურის მუნიციპალიტეტის საკრებულოს მეორე მწვევის საკრებულოს თავმჯდომარის მოადგილე; პაატა მაჭანკალაძე - ამბროლაურის მუნიციპალიტეტის მეორე მოწვევის საკრებულოს ფრაქციის ,,ქართული ოცნება - დემოკრატიული საქართველო“ თავმჯდომარე; ბაქარ ბაკურაძე - ამბროლაურის მუნიცპალიტეტის მეორე მოწვევის საკრებულოს სოციალურ საკითხთა კომისიის თავმჯდომარე; თენგიზ გელოვნიშვილი – ამბროლაურის მუნიციპალიტეტის მეორე მოწვევის საკრებულოს საფინანსო–საბიუჯეტო კომისიის თავმჯდომარე; სიმონი ჭელიძე - ამბროლაურის მუნიციპალიტეტის მეორე მოწვევის საკრებულოს სივრცით - ტერიტორიული დაგეგმარებისა და ინფრასტრუქტურის კომისიის თავმჯდომარე; ელიზბარ კობახიძე - ამბროლაურის მუნიციპალიტეტის მეორე მოწვევის საკრებულოს სამნადატო, საპროცედურო საკითხთა და ეთიკის კომისიის თავმჯდომარე; ამირან ლომთაძე - ამბროლაურის მუნიციპალიტეტის მეორე მოწვევის საკრებულოს ფრაქციის ,,ერთიანი ნაციონალური მოძრაობა“ თავმჯდომარე. ბიუროს სხდომას ესწრებოდა ასევე მერიის შესაბამისი სამსახურის უფროსები: მიხეილ დალაქიშვილი, გიორგი გოძიაშვილი, ერეკლე დოხნაძე, თამარ ქევანაშვილი, ბელა აბაიშვილი, ბეჟან კობახიძე, მარიკა დვალი.

**სხდომა დაიწყო:** 11:00 სთ.

**სხდომა დასრულდა:** 12:00 სთ.

ბიუროს 12 წევრიდან სხდომას ესწრება 10 წევრი. სხდომა უფლებამოსილია შეუდგეს მუშაობას. სხდომის თავმჯდომარემ ბიუროს სხდომა გახსნილად გამოაცხადა და ბიუროს წევრებს გააცნო დღის წესრიგის პროექტით გათვალისწინებული საკითხები.

**დღის წესრიგი:**

1. ამბროლაურის მუნიციპალიტეტის მეორე მოწვევის საკრებულოს საფინანსო-საბიუჯეტო კომისიის 2023 წლის პირველი კვარტლის სამუშაო გეგმის დამტკიცების შესახებ

*მომხსენებელი თენგიზ გელოვნიშვილი - ამბროლაურის მუნიციპალიტეტის მეორე მოწვევის საკრებულოს საფინანსო-საბიუჯეტო კომისიის თავმჯდომარე*

1. ამბროლაურის მუნიციპალიტეტის მეორე მოწვევის საკრებულოს სამანდატო, საპროცედურო საკითხთა და ეთიკის კომისიის 2023 წლის პირველი კვარტლის სამუშაო გეგმის დამტკიცების შესახებ

*მომხსენებელი ელიზბარ კობახიძე - ამბროლაურის მუნიციპალიტეტის მეორე მოწვევის საკრებულოს სამანდატო, საპროცედურო საკითხთა და ეთიკის კომისიის თავმჯდომარე*

1. ამბროლაურის მუნიციპალიტეტის მეორე მოწვევის საკრებულოს ქონების მართვისა და ბუნებრივი რესურსების კომისიის 2023 წლის პირველი კვარტლის სამუშაო გეგმის დამტკიცების შესახებ

*მომხსენებელი მერაბი ჩიტალაძე - ამბროლაურის მუნიციპალიტეტის მეორე მოწვევის საკრებულოს ქონების მართვისა და ბუნებრივი რესურსების კომისიის თავმჯდომარე*

1. ამბროლაურის მუნიციპალიტეტის მეორე საკრებულოს სივრცით ტერიტორიული დაგეგმარებისა და ინფრასტრუქტურის კომისიის 2023 წლის პირველი კვარტლის სამუშაო გეგმის დამტკიცების შესახებ

*მომხსენებელი სიმონი ჭელიძე - ამბროლაურის მუნიციპალიტეტის მეორე მოწვევის საკრებულოს სივრცით ტერიტორიული დაგეგმარებისა და ინფრასტრუქტურის კომისიის თავმჯდომარე*

1. ამბროლაურის მუნიციპალიტეტის მეორე მოწვევის საკრებულოს სოციალურ საკითხთა კომისიის 2023 წლის პირველი კვარტლის სამუშაო გეგმის დამტკიცების შესახებ

*მომხსენებელი ბაქარი ბაკურაძე - ამბროლაურის მუნიციპალიტეტის მეორე მოწვევის საკრებულოს სოციალურ საკითხთა თავმჯდომარე*

1. ამბროლაურის მუნიციპალიტეტის მეორე მოწვევის საკრებულოს 2023 წლის პირველი კვარტლის სამუშაო გეგმის განხილვა

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

1. ამბროლაურის მუნიციპალიტეტის მეორე მოწვევის საკრებულოს 2022 წლის 28 დეკემბრის მორიგი სხდომის დღის წესრიგის პროექტის დამტკიცება

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

ბიურომ ერთხმად დაამტკიცა ბიუროს სხდომის დღის წესრიგი.

1. **მოისმინეს:** ამბროლაურის მუნიციპალიტეტის მეორე მოწვეის საკრებულოს საფინანსო-საბიუჯეტო კომისიის თავმჯდომარის თენგიზ გელოვნიშვილის მოხსენება ამბროლაურის მუნიციპალიტეტის მეორე მოწვევის საკრებულოს საფინანსო-საბიუჯეტო კომისიის 2023 წლის პირველი კვარტლის სამუშაო გეგმის დამტკიცების შესახებ

*/გეგმა თან ერთვის/*

თენგიზ გელოვნიშვილმა ბიუროს წარუდგინა გეგმა თვეების მიხედვით. აღნიშნა, რომ კომისიის გეგმის საკითხები ძირითადად აიპის ანგარიშებია, თითოეული თვის გეგმა მრავალრიცხოვანია და დატვირთული.

ბეჟან კობახიძემ აღნიშნა, რომ აიპიების ანგარიშების წარმოდგენა იანვრის დასაწყისშივე რთული იქნება, სასურველია შემდგომ თვეში მოხდეს აიპიების ანგარიშების განხილვა.

ასლან საგანელიძემ აღნიშნა, რომ ძირითდად პირველ კვარტალში ხდება ანგარიშების მოსმენა, შებამისად ნებისმიერი ანგარიშის წარმოდგენა რთული იქნება იანვრის დასაწყისში. აქედან გამომდინარე დარჩეს წარმოდგენილი გეგმა უცვლელი.

საკრებულოს თავმჯდომარემ, ასლან საგანელიძემ კენჭის ყრაზე დააყენა საკრებულოს საფინანსო-საბიუჯეტო კომისიის 2023 წლის პირველი კვარტლის გეგმის დამტკიცების საკითხი.

*კენჭისყრის შედეგით: მომხრე – 10; წინააღმდეგი – არცერთი.*

**გადაწყვიტეს:** დამტკიცდესამბროლაურის მუნიციპალიტეტის მეორე მოწვევის საკრებულოს საფინანსო-საბიუჯეტო კომისიის 2023 წლის პირველი კვარტლის სამუშაო გეგმა წარმოდგენილი ფორმით.

1. **მოისმინეს:** ამბროლაურის მუნიციპალიტეტისმეორე მოწვევისსაკრებულოს სამანდატო, საპროცედურო საკითხთა და ეთიკის კომისიის თავმჯდომარის ელიზბარ კობახიძის მოხსენება ამბროლაურის მუნიციპალიტეტის მეორე მოწვევის საკრებულოს სამანდატო, საპროცედურო საკითხთა და ეთიკის კომისიის 2023 წლის პირველი კვარტლის სამუშაო გეგმის დამტკიცების შესახებ

*/გეგმა თან ერთვის/*

ელიზბარ კობახიძემ ბიუროს წარუდგინა თვეების მიხედვით გაწერილი კომისიის გეგმა, რომელიც კომისიის სხდომაზეა განხილული და ბიუროს წარედგინა შენიშვნების გარეშე.

თამარ ქევანაშვილმა აღნიშნა, რომ კანონმდებლობის ცვლილების შესაბამისად თვითმმართველობის პროფესიული საჯარო მოხელეთა სასწავლო გეგმის დამტკიცება უნდა მოხდეს ცალკე მერიის და ცალკე საკრებულოსი, სამსახურის ხელმძღვანელის ბრძანებებით. შესაბამისად საკრებულოს კომისიების და საკრებულოს გეგმით განხილვა ვერ მოხერხდება. აღნიშნულიდან გამოდინარე ამოღებულ უნდა იქნეს გეგმიდან.

ასლან საგანელიძემ აღნიშნა, რომ სამანდატო, საპროცედურო საკითხთა და ეთიკის კომისიის გემის პირველი საკითხი შეიცვალოს და ჩაისვას ამბროლაურის მუნიციპალიტეტის მერიის თანამდებობის პირების და საჯარო მოხელეების კვალიფიკაციის ასამაღებლად გაწეული საქმიანობის შესახებ ანგარიში.

საკრებულოს თავმჯდომარემ, ასლან საგანელიძემ კენჭის ყრაზე დააყენა საკრებულოს სამანდატო, საპროცედურო საკითხთა და ეთიკის კომისიის 2023 წლის პირველი კვარტლის შეცვლილი გეგმის დამტკიცების საკითხი

*კენჭისყრის შედეგით: მომხრე – 10; წინააღმდეგი – არცერთი.*

**გადაწყვიტეს:** დამტკიცდეს ამბროლაურის მუნიციპალიტეტის მეორ მოწვევის საკრებულოს სამანდატო, საპროცედურო საკითხთა და ეთიკის კომისიის 2023 წლის პირველი კვარტლის სამუშაო გეგმა შემდეგი ცვლილებით: გეგმის პირველი საკითხი - ,,ამბროლაურის მუნიციპალიტეტის თვითმმართველობის პროფესიულ საჯარო მოხელეთა 2023 წლის სასწავლო გეგმის დამტკიცების შესახებ“ შეიცვალოს საკითხით - ,, ამბროლაურის მუნიციპალიტეტის მერიის თანამდებობის პირების და საჯარო მოხელეების კვალიფიკაციის ასამაღებლად გაწეული საქმიანობის შესახებ ანგარიში“

ასლან საგანელიძემ აღნიშნა, რომ მერაბ ჩიტალაძე ჯანმრთელობის მდგომარეობის გამო ვერ ესწრება ბიუროს სხდომას, გეგმას წარმოადგენს ქონების მართვისა და ბუნებრივი რესურსების საკიტხების კომისიის წევრი დავთ გოგსაძე.

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს ქონების მართვისა და ბუნებრივი რესურსების საკითხების კომისიის წევრის, საკრებულოს თავმჯდომარის მოადგილის, დავით გოგსაძის მოხსენება ამბროლაურის მუნიციპალიტეტის მეორე მოწვევის საკრებულოს ქონების მართვისა და ბუნებრივი რესურსების საკითხების კომისიის 2023 წლის პირველი კვარტლის სამუშაო გეგმის დამტკიცების შესახებ

*/გეგმა თან ერთვის/*

დავით გოგსაძემ თვეების მიხედვით გაწერილი კომისიის გეგმა გააცნო ბიუროს. მან აღნიშნა, რომ გეგმა კომისიის სხდომაზეა განხილული და ბიუროს წარედგინა შენიშვნების გარეშე.

გიორგი გოძიაშვილმა აღნიშნა, რომ გეგმის შესაბამისად განსაზღვრულია ,,ამბროლაურის მუნიციპალიტეტის ტერიტორიაზე ფიზიკური და კერძო სამართლის იურიდიული პირების მფლობელობაში (სარგებლობაში) არსებულ მიწის ნაკვეთებზე საკუთრების უფლების აღიარების მუდმივმოქმედი კომისიის თავმჯდომარის ანგარიში 2022 წელში გაწეული საქმიანობის შესახებ“ საკითხი. აღიარების მუდმივ მოქმედ კომისიას კანონმდებლობის შესაბამისად აღარ აქვს ფუნქციები, მხოლოდ კომისიის მიერ აღიარებულ საკითხებზე რაიმე დაფიქსირებული პრობლემის შემთხვევებს განიხილავს.

თამარ ქევანაშვილმა აღნიშნა, რომ ასევე კომისიას მიეწოდება ინფორმაცია იმ მიწის ნაკვეთებზე, რომლის აზომვითი ნახაზების მომზადება და რეგისტრაციის პროცესიც ხორციელდება.

ასლან საგანელიძემ აღნიშნა, რომ კანონმდებლობის და კომისიის უფლებების და ვალდებულებების შესაბამისად ამბროლაურის მუნიციპალიტეტის ტერიტორიაზე ფიზიკური და კერძო სამართლის იურიდიული პირების მფლობელობაში (სარგებლობაში) არსებულ მიწის ნაკვეთებზე საკუთრების უფლების აღიარების მუდმივმოქმედი კომისიამ წარმოადგინოს ანგარიში.

საკრებულოს თავმჯდომარემ, ასლან საგანელიძემ კენჭის ყრაზე დააყენა საკრებულოს ქონების მართვისა და ბუნებრივი რესურსების საკითხების კომისიის 2023 წლის პირველი კვარტლის გეგმის დამტკიცების საკითხი

*კენჭისყრის შედეგით: მომხრე – 10; წინააღმდეგი – არცერთი.*

**გადაწყვიტეს:** დამტკიცდეს ამბროლაურის მუნიციპალიტეტის მეორე მოწვევის საკრებულოს ქონების მართვისა და ბუნებრივი რესურსების საკითხების კომისიის 2023 წლის პირველი კვარტლის სამუშაო გეგმა.

1. **მოისმინეს:** ამბროლაურის მუნიციპალიტეტისმეორე მოწვევისსაკრებულოს სივრცით-ტერიტორიული დაგეგმარებისა და ინფრასტრუქტურის კომისიის თავმჯდომარის სომონი ჭელიძის მოხსენება ამბროლაურის მუნიციპალიტეტის საკრებულოს სივრცით-ტერიტორიული დაგეგმარებისა და ინფრასტრუქტურის კომისიის 2023 წლის პირველი კვარტლის სამუშაო გეგმის დამტკიცების შესახებ

*/გეგმა თან ერთვის/*

სიმონი ჭელიძემ სამუშაო გეგმა თვეების მიხედვით გააცნო ბიუროს წევრებს და აღნიშნა, რომ გეგმა კომისიის სხდომაზეა განხილული და ბიუროს წარედგინა შენიშვნების გარეშე.

ერეკლე დოხნაძემ აღნიშნა, რომ გეგმა მისაღებია.

საკრებულოს თავმჯდომარემ, ასლან საგანელიძემ კენჭის ყრაზე დააყენა საკრებულოს სივრცით-ტერიტორიული დაგეგმარებისა და ინფრასტრუქტურის კომისიის 2023 წლის პირველი კვარტლის გეგმის დამტკიცების საკითხი

*კენჭისყრის შედეგით: მომხრე – 10; წინააღმდეგი – არცერთი.*

**გადაწყვიტეს:** დამტკიცდეს ამბროლაურის მუნიციპალიტეტის მეორე მოწვევის საკრებულოს სივრცით ტერიტორიული დაგეგმარებისა და ინფრასტრუქტურის კომისიის 2023 წლის პირველი კვარტლის სამუშაო გეგმა.

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს სოციალურ საკითხთა კომისიის თავმჯდომარის ბაქარი ბაკურაძის მოხსენება ამბროლაურის მუნიციპალიტეტის საკრებულოს სოციალურ საკითხთა კომისიის 2023 წლის პირველი კვარტლის სამუშაო გეგმის დამტკიცების შესახებ

*/გეგმა თან ერთვის/*

ბაქარ ბაკურაძემ წარუდგინა გეგმა ბიუროს წევრებს, თვეების მიხედვით და აღნიშნა, რომ გეგმა კომისიის სხდომაზეა განხილული და ბიუროს წარედგინა შენიშვნების გარეშე.

მიხეილ დალაქიშვილმა და მარიკა დვალმა აღნიშნეს, რომ სოციალურ საკითხთა კომისიის გეგმა მისაღებია.

საკრებულოს თავმჯდომარემ, ასლან საგანელიძემ კენჭის ყრაზე დააყენა საკრებულოს სოციალურ საკითხთა კომისიის 2023 წლის პირველი კვარტლის გეგმის დამტკიცების საკითხი

*კენჭისყრის შედეგით: მომხრე – 10; წინააღმდეგი – არცერთი.*

**გადაწყვიტეს:** დამტკიცდეს ამბროლაურის მუნიციპალიტეტის მეორე მოწვევის საკრებულოს სოციალურ საკითხთა კომისიის 2023 წლის პირველი კვარტლის სამუშაო გეგმა ცვლილების გათვალისწინებით

**6. მოისმინეს:** ამბროლაურის მუნიციპალიტეტის მეორე მოწვევისსაკრებულოს თავმჯდომარის ასლან საგანელიძის მოხსენება ამბროლაურის მუნიციპალიტეტის მეორე მოწვევის საკრებულოს 2023 წლის პირველი კვარტლის სამუშაო გეგმის განხილვის თაობაზე

*/გეგმა თან ერთვის/*

საკრებულოს თავმჯდომარემ, ასლან საგანელიძემ ბიუროს წარუდგინა კომისიის გეგმების საფუძველზე შედგენილი ამბროლაურის მუნიციპალიტეტის მეორე მოწვევის საკრებულოს 2023 წლის პირველი კვარტლის გეგმა და აღნიშნა, რომ რადგან სამანდატო, საპროცედურო საკითხთა და ეთიკის კომისიის გეგმაში შევიდა ცვლილება შესაბამის ცვილებას საჭიროებს საკრებულოს გეგმაც. აღნიშნულიდან გამომდინარე ამბროლაურის მუნიციპალიტეტის მეორე მოწვევის საკრებულოს 2023 წლის პირველი კვარტლის სამუშაო გეგმის მე-12 საკითხი ამოღებულ იქნება.

საკრებულოს თავმჯდომარემ, ასლან საგანელიძემ კენჭის ყრაზე დააყენა საკრებულოს 2023 წლის პირველი კვარტლის შეცვლილი გეგმის დამტკიცების საკითხი

*კენჭისყრის შედეგით: მომხრე – 10; წინააღმდეგი – არცერთი.*

**გადაწყვიტეს:** დამტკიცდეს ამბროლაურის მუნიციპალიტეტის მეორ მოწვევის საკრებულოს 2023 წლის პირველი კვარტლის სამუშაო გეგმა შემდეგი ცვლილებით: გეგმის მე-12 საკითხი - ,,ამბროლაურის მუნიციპალიტეტის თვითმმართველობის პროფესიულ საჯარო მოხელეთა 2023 წლის სასწავლო გეგმის დამტკიცების შესახებ“ ამოღებულ იქნეს.

საკრებულოს თავმჯდომარემ, ასლან საგანელიძემ ამბროლაურის მუნიციპალიტეტის მეორე მოწვევის საკრებულოს 2023 წლის პირველი კვარტლის შეცვლილი სამუშაო გეგმის მორიგი სხდომის დღის წესრიგის პროექტში შეტანის საკითხი დააყენა კენჭისყრაზე

*კენჭისყრის შედეგით: მომხრე – 10; წინააღმდეგი – არცერთი.*

**გადაწყვიტეს:**  ამბროლაურის მუნიციპალიტეტის მეორე მოწვევის საკრებულოს 2023 წლის პირველი კვარტლის შეცვლილი სამუშაო გეგმის პროექტი შეტანილ იქნას ამბროლაურის მუნიციპალიტეტის საკრებულოს 2021 წლის 28 დეკემბრის მორიგი სხდომის დღის წესრიგში.

**7. მოისმინეს:** საკრებულოს თავმჯდომარის ასლან საგანელიძის მოხსენება ამბროლაურის მუნიციპალიტეტის მეორე მოწვევის საკრებულოს 2022 წლის 28 დეკემბრის მორიგი სხდომის დღის წესრიგის პროექტის დამტკიცების თაობაზე

*/დღის წესრიგის პროექტი თან ერთვის/*

საკრებულოს თავმჯდომარემ, ასლან საგანელიძემ ბიუროს წარუდგინა დღის წესრიგი.

საკრებულოს თავმჯდომარემ ასლან საგანელიძემ კენჭის ყრაზე დააყენა საკრებულოს 2022 წლის 28 დეკემბრის მორიგი სხდომის დღის წესრიგის პროექტის დამტკიცების საკითხი

*კენჭისყრის შედეგით: მომხრე – 10; წინააღმდეგი – არცერთი.*

**გადაწყვიტეს:** ამბროლაურის მუნიციპალიტეტის მეორე მოწვევის საკრებულოს მორიგი სხდომა, რომელიც ამბროლაურის მუნიციპალიტეტის საკრებულოს რეგლამენტის მე-7 მუხლის პირველი პუნქტის შესაბამისად გაიმართება 2022 წლის 28 დეკემბერს 11 საათზე და სხდომა წარიმართოს შემდეგი დღის წესრიგით და განსაზღვრული მომხსენებლებით:

1. ამბროლაურის მუნიციპალიტეტის საკრებულოს 2023 წლის პირველი კვარტლის სამუშაო გეგმის შესახებ

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

1. სხვადასხვა.

საკრებულოს თავმჯდომარემ აღნიშნა, რომ იგეგმება რიგგარეშე საკითხების შემოსვლა, შესაბამისად გაიმართება რიგგარეშე ბიუროს სხდომა და შესაბამისად საკრებულოს რიგგარეშე სხდომაც. ინიცირებული საკითხები იქნება მოხელების წახალისების თანხების ბიუჯეტში ასახვის საკითხი, ასევე განსახილველი იქნება „საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან“ ამბროლაურის მუნიციპალიტეტში 2023 წელს განსახორციელებელი პრიორიტეტული პროექტების დაფინანსების მიზნით მომზადებულ საპროექტო წინადადებების მოწონების შესახებ განკარგულების პროექტი და მიმდინარე წლის ბიუჯეტის, 2023 წლის ბიუჯეტის დადგენილებაში ცვლილებების შეტანის საკითხი.

საკრებულოს თავმჯდომარემ, ასლან საგანელიძემ საკრებულოს ბიუროს სხდომა დასრულებულად გამოაცხადა.

ამბროლაურის მუნიციპალიტეტის მეორე

მოწვევის საკრებულოს თავმჯდომარე ასლან საგანელიძე